চীনের মাথায় হাত! AI নিয়ে গোপন গবেষণা শুরু করছে জাপান ও ব্রিটেন

ওয়েব ডেস্ক: আধুনিক প্রযুক্তির (Modern Technology) অন্যতম সেরা আবিষ্কার হল কৃত্রিম বুদ্ধিমত্তা বা এআই (AI)। এই প্রযুক্তির বলে বলীয়ান রোবট তৈরি হলে তা বিভিন্নভাবে মানুষের মুশকিল আসান করবে। তাই বিভিন্ন দেশ এখন এআই প্রযুক্তিকে আরও উন্নত করতে মরিয়া। আর এবার এই এআই প্রযুক্তির নিরাপত্তা বৃদ্ধিতে যৌথভাবে নতুন এক পদক্ষেপ নিল ব্রিটেন (United Kingdom) ও জাপান (Japan)। একযোগে কী করতে চলেছে দুই দেশ? সেটা এবার বিস্তারে জেনে নেওয়া যাক।

জানা গিয়েছে এই আন্তর্জাতিক উদ্যোগের নেতৃত্ব দিচ্ছে ব্রিটেনের ‘এআই সিকিউরিটি ইন্সটিটিউট’ (AI Security Institute) এবং জাপানের ‘জাপান এআই সেফটি ইন্সটিটিউট (Japan AI Safety Institute)। এছাড়াও, ব্রিটেনের ইঞ্জিনিয়ারিং অ্যান্ড ফিজিক্যাল সায়েন্সেস রিসার্চ কাউন্সিল এবং জাপানের জাপান সায়েন্স অ্যান্ড টেকনোলোজি এজেন্সি এই যৌথ গবেষণার জন্য অর্থায়নের ব্যবস্থা করছে।

আরও পড়ুন: কবে তৈরি হবে ভারতের নিজস্ব স্পেস স্টেশন? জানালেন ISRO প্রধান

চলতি বছর মার্চ মাসে মানবকেন্দ্রিক এআই গবেষণার জন্য যৌথভাবে প্রস্তাব আহ্বান করে দুই দেশ। সেই মোতাবেক শুরু হয় কাজের প্রস্তুতি। জানা গিয়েছে, এই উদ্যোগের একাধিক প্রকল্পের কাজ শুরু হবে ২০২৬-এর জানুয়ারি থেকে। এর আগে, ২০২৪-এর নভেম্বরে দুই দেশ প্রথমবারের মতো আন্তর্জাতিক পর্যায়ে এআই নিরাপত্তা পরীক্ষা অনুশীলনে অংশ নেয়।

এর মাধ্যমে ব্রিটেন ও জাপান পরবর্তী প্রজন্মের এআই-এর জন্য মেশিন লার্নিং উন্নত করা ও দায়িত্বশীল এআই ব্যবস্থার ভিত্তি গঠন করবে। পাশাপাশি স্বাস্থ্যক্ষেত্রে এআই-এর উন্নতির দিকেও গবেষণা চালানো হবে। উল্লেখযোগ্য বিষয় হল, জাপান ও ব্রিটেনের বিজ্ঞানীরা এবার একযোগে মানব-কম্পিউটার সংযোগ নিয়েও কাজ করতে চলেছেন। পাশাপাশি বিভিন্ন খাতে রোবটের ব্যবহার বৃদ্ধি নিয়েও শুরু হবে নতুন গবেষণা।